text: Esbjerg tabte 2-7 til lokalrivalerne fra SønderjyskE
  15 november 2014 kl. 10.08
  Sønderjyske afgjorde kampen med fire hurtige scoringer på 15 minutter.
  Det blev en ishockeykamp uden den store spænding om kampens udfald, da SønderjyskE fredag aften var på besøg i Esbjerg.
  Fra første skift lagde SønderjyskE et tungt pres på hjemmeholdet Esbjerg Energy, der havde mere end svært ved at etablere noget angrebsspil.
  SønderjyskE var bedst i kampen, der fra hjemmeholdets side, mere bød på udvisninger og utilfredshed med dommerkendelser end på godt spil på isen.
  